ᱫᱮᱵᱽᱜᱚᱰ

ᱫᱮᱵᱽᱜᱚᱰ ᱟᱨᱵᱟᱝ ᱫᱮᱣᱜᱚᱰ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱨᱮ ᱢᱮᱱᱟᱜ ᱫᱮᱵᱽᱜᱚᱰ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱢᱚᱦᱚᱠᱩᱢᱟ ᱟᱨ ᱢᱩᱠᱷᱤᱭᱟ ᱵᱟᱡᱟᱨ ᱠᱟᱱᱟ ᱾

 ᱥᱟᱱᱟᱜᱟᱲ 

 ᱑. ᱦᱚᱭᱦᱚᱨ 

ᱫᱮᱵᱽᱜᱚᱰ ᱦᱚᱱᱚᱛ ᱨᱮᱭᱟᱜ ᱧᱮᱞ ᱡᱚᱝ ᱴᱚᱴᱷᱟ ᱥᱮᱱᱚᱜ ᱞᱟᱹᱜᱤᱫ ᱛᱮ ᱠᱷᱟᱱ ᱥᱩᱨ ᱨᱮᱭᱟᱜ ᱩᱰᱟᱹᱱ-ᱟᱰᱟ ᱵᱷᱩᱵᱽᱱᱮᱥᱚᱨ (᱒᱖᱕ ᱠᱤᱞᱚ ᱢᱤᱴᱚᱨ) ᱟᱨ ᱨᱟᱭᱯᱩᱨ (᱓᱗᱖ ᱠᱤᱞᱚ ᱢᱤᱴᱚᱨ) ᱨᱮ ᱢᱮᱱᱟᱜ-ᱟ ᱾ ᱡᱷᱟᱨᱥᱩᱜᱩᱰᱟ ᱨᱮ ᱢᱤᱫ ᱱᱟᱣᱟ ᱩᱰᱟᱹᱱ-ᱟᱰᱟ ᱠᱚ ᱵᱮᱱᱟᱣ ᱮᱫ-ᱟ (᱙᱘ ᱠᱤᱞᱚ ᱢᱤᱴᱚᱨ) ᱥᱟᱺᱜᱤᱧ ᱨᱮ ᱾ 

 ᱒. ᱨᱮᱞ 

ᱫᱮᱵᱽᱜᱚᱰ ᱨᱮᱭᱟᱜ ᱥᱩᱨ ᱨᱮᱞ ᱥᱴᱮᱥᱚᱱ ᱫᱚ ᱥᱚᱢᱵᱚᱞᱯᱩᱨ ᱨᱮᱭᱟᱜ ᱡᱟᱦᱟᱸ ᱫᱚ ᱫᱮᱵᱽᱜᱚᱰ ᱠᱷᱚᱱ ᱙᱐ ᱠᱤ.ᱢᱤ. ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ 

 ᱓. ᱥᱚᱲᱚᱠ 

ᱮᱱ.ᱦᱮᱪ.᱖ (AH46 ᱨᱮᱭᱟᱜ ᱦᱟᱹᱴᱤᱧ) (ᱵᱚᱢᱵᱮ-ᱠᱚᱞᱠᱟᱛᱟ) ᱟᱨ NH200 (ᱨᱟᱭᱯᱩᱨ-ᱪᱚᱱᱰᱤᱠᱷᱳᱞ) ᱫᱚ ᱫᱮᱵᱽᱜᱚᱰ ᱥᱟᱞᱟᱜ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱥᱚᱢᱵᱚᱞᱯᱩᱨ ᱠᱷᱚᱱ ᱙᱐ ᱠᱤᱞᱚ ᱢᱤᱴᱚᱨ, ᱨᱟᱣᱞᱠᱮᱞᱟ ᱠᱷᱚᱱ ᱑᱑᱕ ᱠᱤᱞᱚ ᱢᱤᱴᱚᱨ, ᱟᱨ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱚ ᱒᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ  ᱨᱮ ᱢᱮᱱᱟᱜ-ᱟ ᱾

 ᱦᱚᱲ ᱞᱮᱠᱷᱟ 
᱒᱐᱑᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮhttp://www.censusindia.gov.in/pca/SearchDetails.aspx?Id=400549ᱫᱮᱵᱽᱜᱚᱰ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱒,᱓᱙᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱕᱒% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱔᱘% ᱢᱮᱱᱟᱜ ᱠᱚᱣᱟ ᱾ ᱫᱮᱵᱽᱜᱚᱰ ᱨᱮᱭᱟᱜ ᱮᱵᱷᱚᱨᱮᱡᱽ ᱥᱮᱪᱮᱫ ᱫᱚᱨ ᱫᱚ ᱖᱗% ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱗᱔% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱕᱙% ᱦᱚᱲ ᱠᱚ ᱥᱮᱪᱮᱫ ᱟᱠᱟᱱᱟ ᱾ ᱚᱱᱟ ᱵᱟᱡᱟᱨ ᱨᱮᱫᱚ ᱖ ᱥᱮᱨᱢᱟ ᱠᱷᱚᱱ ᱠᱟᱹᱡ ᱵᱚᱭᱚᱥ ᱦᱚᱲ ᱫᱚ ᱑᱒% ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱧᱮᱢᱮᱞ ᱴᱚᱴᱷᱟ 

ᱯᱨᱚᱫᱷᱟᱱᱯᱟᱴᱚ ᱡᱟᱦᱟᱸ ᱫᱚ ᱫᱮᱵᱽᱜᱚᱰ ᱵᱟᱡᱟᱨ ᱨᱮᱭᱟᱜ ᱩᱛᱚᱨ ᱨᱮ ᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ ᱱᱚᱰᱮ ᱫᱚ ᱢᱤᱫ ᱡᱷᱟᱨᱱᱟ ᱢᱮᱱᱟᱜ-ᱟ ᱾ ᱡᱷᱟᱨᱱᱟ ᱪᱮᱛᱟᱱ ᱨᱮ ᱮᱭᱟᱭ ᱜᱚᱴᱟᱝ ᱫᱟᱜᱠᱩᱸᱰᱚ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱪᱮᱛᱟᱱ ᱥᱮᱱ ᱠᱟᱛᱮ ᱧᱮᱞ ᱜᱟᱱᱚᱜ-ᱟ ᱾ ᱨᱟᱵᱟᱝ ᱫᱤᱱᱨᱮ ᱟᱹᱰᱤ ᱜᱟᱱ ᱦᱚᱲ ᱱᱚᱰᱮ ᱯᱤᱥᱴᱤ ᱟᱨᱵᱟᱝ ᱥᱚᱲᱮ ᱞᱟᱹᱜᱤᱫ ᱠᱚ ᱦᱤᱡᱩᱜ-ᱟ ᱾ ᱫᱮᱣᱜᱚᱰ ᱨᱮᱭᱟᱜ ᱢᱟᱨᱮ ᱴᱚᱴᱷᱟ ᱨᱮ ᱢᱤᱫ ᱵᱟᱲᱮ ᱫᱟᱨᱮ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱭᱟᱜ ᱥᱟᱠᱟᱢ ᱠᱚᱫᱚ ᱮᱴᱟᱜ ᱥᱟᱠᱟᱢ ᱞᱮᱠᱟ ᱢᱤᱫ ᱵᱟᱝ-ᱟ, ᱱᱚᱣᱟ ᱨᱮᱭᱟᱜ ᱥᱟᱠᱟᱢ ᱠᱚᱫᱚ ᱯᱩᱨᱟᱹ ᱩᱞᱴᱟᱹ ᱾ 

 ᱥᱟᱹᱠᱷᱭᱟᱹᱛ